EkBass/fiwiki-20250220-pages-articles huggingface dataset:
Steven Rooks

Steven Rooks (s. 7. elokuuta 1960 Oterleek, Pohjois-Hollanti) on entinen alankomaalainen maantiepyöräilijä, joka kilpaili ammattilaisena vuosina 1982–1995. Rooks voitti Liège–Bastogne–Liège-monumentin vuonna 1983 kukistettuaan Giuseppe Saronnin kymmenellä sekunnilla. Samana vuonna hän sijoittui lisäksi kolmanneksi niin Pariisi–Nizzassa kuin Välimeren ajossakin, jossa voitti 2b -etapin. Vuonna 1984 Rooks oli toinen Pariisi–Tours- klassikossa. Seuraavana vuonna hän voitti seitsemännen etapin Dauphiné Libéréssä ja sijoittui kokonaiskilpailussa toiseksi. Vuonna 1986 Rooks voitti Amstel Gold Racen ennen saman ajan saanutta Joop Zoetemelkia. Lisäksi Rooks voitti Luxemburgin ympäriajon, Vuelta a Andalucían prologin ja kokonaiskilpailun sekä GP de Wallonie -kilpailun. Seuraavana vuonna hän oli Zoetemelkin jälkeen toinen Amstel Gold Racessa ja voitti Sveitsin ympäriajon toisen etapin. Lisäksi hän oli toinen Omloop Het Volkissa ja Britannian ympäriajossa. Rooks sijoittui Pedro Delgadon jälkeen toiseksi vuoden 1988 Ranskan ympäriajossa. Rooks voitti kilpailun 12. etapin, joka päättyi kuuluisan Alpe d'Huez'n vuoren huipulle; lisäksi hän oli toinen neljännellä etapilla. Hän sai Maillot à pois -paidan ympäriajon parhaana mäkimiehenä, lisäksi hän voitti yhdistelmäkilpailun, joka laskettiin kokonais-, piste- ja mäkikilpailun yhteissijoitusten perusteella. Samana vuonna Rooks voitti Züri- Metzgete-klassikon ennen Rolf Sørenseniä, oli Jelle Nijdamin jälkeen toinen Amstel Gold Racessa sekä sijoittui kolmanneksi niin Milano–San Remossa, La Flèche Wallonnessa kuin Clásica de San Sebastiánissakin. Lisäksi hän voitti Acht van Chaam -kilpailun ja valittiin vuoden 1988 parhaaksi alankomaalaiseksi miesurheilijaksi. Vuoden 1989 Ranskan ympäriajossa Rooks voitti 15. etapin, ylämäkiaika-ajon, ja oli toinen 18. osuudella. Hän sijoittui kokonaiskilpailussa seitsemänneksi ja voitti viimeistä kertaa kilpailun ohjelmassa olleen yhdistelmäkilpailun. La Fléche Wallonnessa hän oli Claude Criquielionin jälkeen toinen. Rooks sijoittui kolmanneksi vuoden 1990 Liège–Bastogne–Liègessä. Seuraavana vuonna hän saavutti hopeaa maantieajon MM- kilpailussa Stuttgartissa Gianni Bugnon jälkeen. Lisäksi hän oli toinen Vuelta a la Comunidad Valenciana -etappikilpailussa ja voitti Alankomaiden maantieajomestaruuden. Vuonna 1992 Rooks oli Dirk De Wolfin jälkeen toinen Liège–Bastogne–Liègessä ja voitti 4b-etapin Vuelta a Galega -kilpailussa. Vuonna 1994 hän voitti toistamiseen kotimaansa maantieajomestaruuden. Uran lopetettuaan Rooks myönsi alankomaalaisessa tv-ohjelmassa Reporter käyttäneensä uransa aikana dopingaineitaDutch stars come clean Cycling News and Analysis 1.1.2000 Viitattu 28.6.2008. == Lähteet == *Steven Rooks Cyclingwebsite-tietokannassa === Viitteet === Luokka:Alankomaalaiset maantiepyöräilijät Luokka:Vuonna 1960 syntyneet Luokka:Elävät henkilöt
Omanin jalkapallomaajoukkue

Omanin jalkapallomaajoukkue eli Al Ahmar () on Omania kansainvälisissä jalkapallo-otteluissa edustava AFC:n maajoukkue. Sitä hallinnoi Omanin jalkapalloliitto. Joukkue ei ole selviytynyt maailmanmestaruuskilpailujen lopputurnaukseen, mutta Aasian-mestaruudesta se on kamppaillut vuosina 2004, 2007 ja 2015. Kuitenkaan se ei millään kerralla ole selviytynyt pudotuspeleihin. Tunnettuja pelaajia joukkueessa ovat olleet muiden muassa Ali Al Habsi ja Amad Al Hosni. Päävalmentajana on toiminut vuodesta 2019 lähtien hollantilainen Erwin Koeman. ==Entisiä päävalmentajia== * Paul Le Guen (2011–2015) * Juan Ramón López Caro (2015–2016) * Pim Verbeek (2017–2019) ==Lähteet== Maajoukkue Luokka:Jalkapallomaajoukkueet
Mustakaulakurki

Mustakaulakurki (Grus nigricollis)Birdlife suomenkielisen nimen lähde on Tiibetissä pesivä lintu. Niitä arvellaan olevan jäljellä noin kymmenen tuhatta yksilöä. ==Koko ja ulkonäkö== Mustakaulakurki kasvaa 115–139 cm korkeaksi, painaa vähän yli 5 kg, ja sen siipien kärkiväli on noin 235 cm. Vartalon höyhenpeite on valkeanharmaa, pää ja kaula ovat mustat. Otsassa on punainen läikkä ja silmän takana on pieni valkoinen laikku.Birdlife fact sheet ==Levinneisyys== Mustakaulakurki pesii Tiibetin ylängöllä ja erillispopulaationa Intiassa Ladakhin alueella. Sillä on kuusi talvehtimisaluetta Bhutanissa ja Kiinan eri osissa. Noin kymmenen yksilön parvi on talvehtinut Intiassa Arunachal Pradeshissa ja niitä on tavattu myös Vietnamissa. Maailman kokonaispopulaation arvellaan olevan noin 11 000 yksilöä, joista lisääntymisikäisiä on noin 8 800\. Maanviljelyksen tehostuminen, torjunta-aineiden käyttö sekä kosteikkojen kuivaaminen ovat aiheuttaneet kannan taantumista. == Elinympäristö == Lisääntymisaikana mustakaulakurjet elävät ylänköjen kosteikoilla, kuten soilla, jokien luhdilla ja laitumilla. Talvehtimisalueilla ne pysyttelevät alavien maiden maanviljelysalueilla. Ne eivät ole erityisen arkoja, vaan ruokailevat lähellä laiduntavaa karjaa ja pelloilla työskenteleviä ihmisiä. == Lisääntyminen == Mustakaulakurjet rakentavat pesänsä mudasta ja veskikasveista mättäälle tai matalaan veteen. Naaras munii tavallisesti kaksi munaa, joita molemmat emot hautovat yhteensä 30–33 päivää. Koiras hoitaa enimmäkseen pesän puolustamisen. Poikaset oppivat lentämään noin kolmen kuukauden ikäisinä. == Ravinto == Kurjet ovat kaikkiruokaisia. Pääravintoa ovat vilja, juuret, hyönteiset, madot, kalat, sammakot, äyriäiset, liskot, marjat ja pikkujyrsijät. == Lähteet == * International Crane Foundation Luokka:Kurjet
Ahn Young-hak

Ahn Young-hak (, ; s. 25. lokakuuta 1978) on japanilaissyntyinen, Pohjois- Korean maajoukkueeseen päässyt jalkapalloilija. Ammattilaisseuroinaan hänellä ovat olleet Albirex Niigata (Japani), Nagoya Grampus (Japani), Busan I'Park (Etelä-Korea) ja Suwon Samsung Bluewings (Etelä-Korea). ==Lähteet== Luokka:Japanilaiset jalkapalloilijat Luokka:Pohjoiskorealaiset jalkapalloilijat Luokka:Vuonna 1978 syntyneet Luokka:Elävät henkilöt
Palkkiometsästäjät

Palkkiometsästäjät () on vuonna 1975 ilmestynyt western-tyylinen blaxploitaatio-elokuva, jonka on ohjannut Jack Arnold. Pääosaa elokuvassa esittää entinen amerikkalaisen jalkapallon pelaaja Fred Williamson, joka myös käsikirjoitti ja osaksi tuotti elokuvan. Boss Nigger julkaistiin Yhdysvalloissa joillakin alueilla myös nimillä The Boss ja The Black Bounty Killer. Viitattu 24.6.2021. Suomessa elokuva on julkaistu nimillä Palkkiometsästäjät ja Kaupungin kauhut. Viitattu 24.6.2021. == Juoni == Elokuvassa kaksi afroamerikkalaista palkkionmetsästäjää, ”Boss Nigger” (Fred Williamson) ja Amos (D'Urville Martin), ratsastavat pieneen western-tyyliseen kylään. Kun he huomaavat, että kylässä ei ole sheriffiä, ottaa ”Boss Nigger” tehtävän itselleen voitettuaan pormestarin (R.G. Armstrong) viekkaudessaan. Viitattu 24.6.2021. == Vastaanotto == Julkaisuaikanaan The New York Times kehui Boss Niggeriä "mukavaksi yllätykseksi", jos elokuvalta ei odota liikoja. Kriitikko Vincent Canby luonnehti Williamsonin näyttelijäntyötä tarkoitukselliseksi parodiaksi Clint Eastwoodin rooleista Sergio Leonen spagettiwesterneissä. == Lähteet == ==Aiheesta muualla== * * Traileri YouTubessa Luokka:Vuoden 1975 yhdysvaltalaiset elokuvat Luokka:Yhdysvaltalaiset lännenelokuvat Luokka:Jack Arnoldin ohjaamat elokuvat
Song Hye-kyo

Song Hye-kyo (, s. 22. marraskuuta 1981) on eteläkorealainen malli ja näyttelijä. Hän on näytellyt muun muassa sarjassa Autumn in My Heart, Descendants of the Sun ja That Winter, the Wind Blows. ==Aiheesta muualla== * Song Hye-kyon viralliset kotisivut Luokka:Eteläkorealaiset mallit Luokka:Eteläkorealaiset näyttelijät Luokka:Vuonna 1981 syntyneet Luokka:Elävät henkilöt
Rachel Brown

Rachel Brown-Finnis (s. 2. heinäkuuta 1980) on brittiläinen jalkapallomaalivahti. Hän on pelannut 82 maaottelua Englannin naisten maajoukkueen jäsenenä helmikuusta 1997 syyskuuhun 2013. Brown opiskeli ja pelasi aiemmin yliopistotasolla Yhdysvalloissa. Hänen ammattilaisseuransa on Everton LFC. == Lähteet == * Luokka:Englantilaiset jalkapallomaalivahdit Luokka:Vuonna 1980 syntyneet Luokka:Elävät henkilöt
Solaris (viiniköynnös)

Solaris on viiniköynnöslajike, jota käytetään valkoviinin tekemiseen. Se menestyy myös eteläisessä Suomessa avomaalla.Omenakumpu (myös kuva) == Historia == Solaris luotiin vuonna 1975 Freiburgissa, Saksassa risteyttämällä Merzling (Seyve-villard 5276 x (Riesling x Pinot Gris)) x Gm 6493 (Saperavi Severnyi x Muscat Ottonel).Winegrowers.info: Vine variety: Solaris Se kehitettiin ohjelmassa, jonka tarkoitus oli löytää taudeilta kestäviä viiniköynnöslajikkeita, ja sillä on hyvä vastustuskyky sieniä vastaan. Kestävänä lajikkeena sitä kasvatetaan yleisesti Pohjoismaissa, kuten Tanskassa ja Norjassa. Solaris on neljän viiniköynnöslajin hybridi: Viiniköynnös (Vitis vinifera) x amurinviini (Vitis amurensis), törmäviini (Vitis rupestris) sekä Vitis aestivalis. Solaris tunnetaan myös viralliselta lisäännyttämisnumerollaan FR 240-75. Lajikkeelle myönnettiin lupa kaupalliseen tuotantoon 2001. == Lehdet == Lehdet ovat suuret, kolmehaaraiset ja väriltään tummanvihreät. == Rypäleet == Marjat ovat keskisuuret, keltaiset ja makeat. Niissä on suhteellisen vähän siemeniä suhteessa hedelmälihaan. Sopii hyvin syötäväksi ja makean valkoviinin tekemiseen. == Kasvu == Solaris on voimakaskasvuinen lajike, joka vaatii paljon tilaa. Runsas kukinta ja suuret marjat takaavat ison sadon. == Menestyminen Suomessa == Menestymisvyöhyke I tai kasvihuone. Kestää pakkasta ainakin 18 asteeseen asti, mutta aikaisen kasvuun lähdön ja kukinnan takia se on arka keväthallalle. Suositellaan talvi- ja kevätsuojausta. == Lähteet == == Aiheesta muualla == Luokka:Viinirypälelajikkeet
Mike Bryan

Michael Carl ”Mike” Bryan (s. 29. huhtikuuta 1978 Camarillo, Kalifornia) on yhdysvaltalainen tennispelaaja. Hän ja hänen kaksoisveljensä Bob Bryan ovat maailman tämän hetken parhaat pelaajat nelinpelissä. Mike Bryan pelaa pääosin nelinpeliä ATP-kiertueella kaksoisveljensä Bobin kanssa. He nousivat maailmanlistan ykkösiksi ensimmäistä kertaa vuonna 2003. Tämän jälkeen he ovat koko ajan pysyneet viiden kärjessä. He ovat olleet maailmanlistan ykkössijalla vuoden päätteeksi ennätykselliset seitsemän kertaa, vuosina 2003, 2005, 2006, 2007, 2009, 2010 ja 2011. Mike Bryanilla on 84 turnausvoittoa nelinpelissä, joista kaksitoista on Grand Slam -turnauksista. Vuonna 2005 Bryanin kaksoset pelasivat finaalissa kaikissa neljässä Grand Slam -turnauksessa. Pekingissä 2008 Mike ja Bob Bryan voittivat olympiapronssia nelinpelissä ja Lontoossa 2012 kultaa. Elokuussa 2020 Mike ja Bob Bryan ilmoittivat uransa lopettamisesta. https://yle.fi/urheilu/3-11515306 == Miesten nelinpelimestaruudet Grand Slam -turnauksissa == Vuosi Turnaus Pari Vastustaja loppuottelussa Tulos 2003 Ranska Bob Bryan Paul Haarhuis Jevgeni Kafelnikov 7–6(3), 6–3 2005 Yhdysvallat Bob Bryan Jonas Björkman Maks Mirny 6–1, 6–4 2006 Australia Bob Bryan Martin Damm Leander Paes 4–6, 6–3, 6–4 2006 Wimbledon Bob Bryan Fabrice Santoro Nenad Zimonjić 6–3, 4–6, 6–4, 6–2 2007 Australia Bob Bryan Jonas Björkman Maks Mirny 7–5, 7–5 2008 Yhdysvallat Bob Bryan Lukáš Dlouhy Leander Paes 7–6(5), 7–6(10) 2009 Australia Bob Bryan Mahesh Bhupathi Mark Knowles 2–6, 7–5, 6–0 2010 Australia Bob Bryan Daniel Nestor Nenad Zimonjić 6–3, 6–7(5), 6–3 2010 Yhdysvallat Bob Bryan Aisam-ul-Haq Qureshi Rohan Bopanna 7–6(5), 7–6(4) 2011 Australia Bob Bryan Mahesh Bhupathi Leander Paes 6–3, 6–4 2011 Wimbledon Bob Bryan Robert Lindstedt Horia Tecău 6–3, 6–4, 7–6(2) 2012 Yhdysvallat Bob Bryan Leander Paes Radek Štěpánek 6–3, 6–4 == Lähteet == == Aiheesta muualla == *Bob ja Mike Bryanin sivusto *Mike Bryanin tiedot ATP:n virallisilla sivuilla Luokka:Yhdysvaltalaiset tennispelaajat Luokka:Yhdysvaltalaiset olympiavoittajat Luokka:Vuonna 1978 syntyneet Luokka:Elävät henkilöt
Bob Bryan

Robert Charles ”Bob” Bryan (s. 29. huhtikuuta 1978 Camarillo, Kalifornia) on yhdysvaltalainen tennispelaaja. Hän ja hänen kaksoisveljensä Mike Bryan ovat maailman tämän hetken parhaat pelaajat nelinpelissä. Bob Bryan pelaa pääosin nelinpeliä ATP-kiertueella kaksoisveljensä Miken kanssa. He nousivat maailmanlistan ykkösiksi ensimmäistä kertaa vuonna 2003. Tämän jälkeen he ovat koko ajan pysyneet viiden kärjessä. He ovat olleet maailmanlistan ykkössijalla vuoden päätteeksi ennätykselliset seitsemän kertaa, vuosina 2003, 2005, 2006, 2007, 2009, 2010 ja 2011. Bob Bryanilla on 82 turnausvoittoa nelinpelissä, joista kaksitoista on Grand Slam -turnauksista. Vuonna 2005 Bryanin kaksoset pelasivat finaalissa kaikissa neljässä Grand Slam -turnauksessa. Pekingissä 2008 Bob ja Mike Bryan voittivat olympiapronssia nelinpelissä ja Lontoossa 2012 kultaa. Sekanelinpelissä Bob Bryan on voittanut Grand Slam -turnauksen seitsemän kertaa. Yhdysvaltain avoimissa hän voitti mestaruuden vuonna 2003 Katarina Srebotnikin, vuonna 2004 Vera Zvonarjovan, vuonna 2006 Martina Navrátilován ja vuonna 2010 Liezel Huberin parina. Wimbledonissa 2008 hänen parinaan oli Samantha Stosur. Ranskan avoimet hän voitti vuonna 2008 Viktoryja Azarenkan ja vuonna 2009 Liezel Huberin parina. Elokuussa 2020 Bob ja Mike Bryan ilmoittivat uransa lopettamisesta. https://yle.fi/urheilu/3-11515306 == Miesten nelinpelimestaruudet Grand Slam -turnauksissa == Vuosi Turnaus Pari Vastustaja loppuottelussa Tulos 2003 Ranska Mike Bryan Paul Haarhuis Jevgeni Kafelnikov 7–6(3), 6–3 2005 Yhdysvallat Mike Bryan Jonas Björkman Maks Mirny 6–1, 6–4 2006 Australia Mike Bryan Martin Damm Leander Paes 4–6, 6–3, 6–4 2006 Wimbledon Mike Bryan Fabrice Santoro Nenad Zimonjić 6–3, 4–6, 6–4, 6–2 2007 Australia Mike Bryan Jonas Björkman Maks Mirny 7–5, 7–5 2008 Yhdysvallat Mike Bryan Lukáš Dlouhy Leander Paes 7–6(5), 7–6(10) 2009 Australia Mike Bryan Mahesh Bhupathi Mark Knowles 2–6, 7–5, 6–0 2010 Australia Mike Bryan Daniel Nestor Nenad Zimonjić 6–3, 6–7(5), 6–3 2010 Yhdysvallat Mike Bryan Aisam-ul-Haq Qureshi Rohan Bopanna 7–6(5), 7–6(4) 2011 Australia Mike Bryan Mahesh Bhupathi Leander Paes 6–3, 6–4 2011 Wimbledon Mike Bryan Robert Lindstedt Horia Tecău 6–3, 6–4, 7–6(2) 2012 Yhdysvallat MIke Bryan Leander Paes Radek Štěpánek 6–3, 6–4 == Lähteet == == Aiheesta muualla == *Bob ja Mike Bryanin sivusto *Bob Bryanin tiedot ATP:n virallisilla sivuilla Luokka:Yhdysvaltalaiset tennispelaajat Luokka:Yhdysvaltalaiset olympiavoittajat Luokka:Vuonna 1978 syntyneet Luokka:Elävät henkilöt
Jizan (kaupunki)

Jizan (; myös Qīzān, aiemmin Al-Tihameh) on Saudi-Arabian Jizanin provinssin pääkaupunki ja satama Punaisenmeren rannalla Farasanin saaria vastapäätä. Kaupungin väkiluku on kehittynyt Saudi-Arabian väestönlaskentojen mukaan seuraavasti: 56 565 (1992), 100 694 (2004) ja 127 743 (2010). Kaupungin arkkitehtuurissa on Ottomaanien ja Jemenin vaikutteita. Vuoden 1934 Taifin sopimuksessa kaupunki todettiin kuuluvaksi Saudi-Arabiaan, mutta Jemen on 1960-luvulta lähtien vaatinut sitä itselleen. Jizanin ympäristö on hallinnon kasteluhankkeiden seurauksena Saudi-Arabian tärkeimpiä viljelyalueita. Lisäksi Jizanin elinkeinoelämään kuuluvat kalastus, laivanrakennus ja suolakaivokset. Se on Tihaman rannikkotasangon tärkein kaupunki ja Azirin seudun tärkein vienti- ja merisatama (Jizanin satama). Keskeisiä viljatuotteita ovat venhä, riisi, kaura, hirssi ja durra. Kaupungista viedään ulkomaille durraa, seesamia, kuivattua kalaa, taatelia ja suolaa. Kaupungissa vallitsee aavikkoilmasto. Vuorokauden ylin lämpötila vaihtelee vuoden mittaan 31–38 °C:n välillä ja alin lämpötila 22–30 °C:n välillä. Viileintä on tammikuussa ja lämpimintä heinäkuussa. Vuosittainen sadanta on noin 130 millimetriä ja sadetta saadaan melko tasaisesti ympäri vuoden. Jazan port.jpg|Jizanin satamaa. Farasan Island 3.jpg|Farasanin saarten rantaa. ==Lähteet== ==Aiheesta muualla== Luokka:Saudi-Arabian kaupungit
Land of the Free (kansallislaulu)

Land of the Free () on keskiamerikkalaisen Belizen valtion kansallislaulu. Sen on sanoittanut Samuel Alfred Haynes ja säveltänyt Selwyn Walford Young vuonna 1963. Laulu otettiin käyttöön 1981. == Sanat == :O, Land of the Free by the Carib Sea, :Our manhood we pledge to thy liberty! :No tyrants here linger, despots must flee :This tranquil haven of democracy. :The blood of our sires, which hallows the sod, :Brought freedom from slavery oppression's rod, :By the might of truth and the grace of God, :No longer shall we be hewers of wood. :Kertosäe: ::Arise! ye sons of the Baymen's clan, ::Put on your armour, clear the land! ::Drive back the tyrants, let despots flee - ::Land of the Free by the Carib Sea! :Nature has blessed thee with wealth untold, :O'er mountains and valleys where prairies roll; :Our fathers, the Baymen, valiant and bold :Drove back the invader; this heritage hold :From proud Rio Hondo to old Sarstoon, :Through coral isle, over blue lagoon; :Keep watch with the angels, the stars and moon; :For freedom comes tomorrow's noon. Lähde: == Lähteet == ==Aiheesta muualla== * Laulu kuultavissa unkarilaisella sivustolla Luokka:Kansallislaulut Luokka:Belizen kansallissymbolit
Jizan

Jizan () on provinssi Saudi-Arabian eteläkärjessä, Jemenin vastaisella rajalla. Sen pinta-ala on 11 671 neliökilometriä ja asukasluku oli vuoden 2017 arvion mukaan 1 636 600\. Jizan on pinta-alaltaan Saudi-Arabian toiseksi pienin provinssi. Jizan on pääkaupunkinsa Jizanin nimikko. == Lähteet == == Aiheesta muualla == Luokka:Saudi-Arabian provinssit
Hot Potatoes

pienoiskuva|Esimerkki ohjelmiston harjoitustehtävästä, joka on luotu JQuizilla. Hot Potatoes on Half-Baked Softwaren kehittämä tietokoneohjelmisto. Se on kehitetty Victorian yliopistossa Kanadassa. Ohjelmistolla luodaan XHTML- koodia käyttäen Internet-selaimella tehtäviä harjoitustehtäviä, esimerkiksi sanaristikoita ja kysymyssarjoja. Tehtävien tekijän ei tarvitse osata koodaamista ollenkaan; esimerkiksi kysymyssarjoja tehdessä, tekijän tulee luoda vain kysymykset ja niihin vastaukset. Ohjelmisto luo automaattisesti valmiin harjoitustehtävän. Ohjelman sovelluksien käyttö on ilmaista yksityisille ihmisille ja voittoa tuottamattomissa valtion laitoksissa. Muissa tapauksissa ohjelmaan pitää ostaa lisenssi. Muun muassa suomalaisessa Jouni ja Jatta Paakkisen ylläpitämässä Perunakellari-sivustossa käytetään harjoitustehtävien koodaukseen Hot Potatoesia. ==Ohjelmiston osat== * JQuiz: Pystyy luomaan muun muassa monivalinta-kysymyssarjoja ja lyhyt vastaus- tehtäviä. * JCloze: Pystyy luomaan tekstin pätkiä, joihin tehtävän tekijän pitää lisätä oikeat sanat. * JMatch: Pystyy luomaan tehtäviä, jossa pitää yhdistää tehtävän sanat oikeisiin laatikoihin. * JMix: Pystyy tekemään sekoitettuihin lauseisiin tai sanoihin perustuvia tehtäviä. * JCross: Pystyy tekemään sanaristikoita. ==Lähteet== Luokka:Ohjelmistot
Hölder-jatkuva funktio

Olkoon X ja Y metrisiä avaruuksia, joiden metriikat ovat d_X ja d_Y. Sanotaan, että f on Hölder-jatkuva, jos on olemassa vakiot C,\alpha >0 siten, että kaikilla p,q\in X on voimassa d_Y(f(p),f(q)) \leq C d_X(p,q)^\alpha. Tällöin voidaan myös sanoa, että f on \alpha-Hölder. Luokka:Reaalianalyysi
Pierre André Latreille

Pierre André Latreille (20. marraskuuta 1762 Brive-la-Gaillarde – 6. helmikuuta 1833 Pariisi) oli ranskalainen hyönteistieteilijä sekä hämähäkki- ja äyriäistutkija. Monet hänen kuvaamansa niveljalkaisryhmät näkyvät yhä nykyaikaisessa eläinten luokituksessa. Latreille syntyi vaatimattomissa oloissa keskiranskalaisessa Brive-la-Gaillardessa, Corrèzessa, ja aloitti opintonsa Pariisissa 1778. Valmistuttuaan papiksi vuonna 1786 hän palasi kotiseudulleen, missä käytti kaiken vapaa-aikansa hyönteistutkimukseen. Vuonna 1788 hän palasi Pariisiin ja liittyi tiedepiireihin. Hänen pistiäistutkimuksensa Mémoire sur les mutilles découvertes en France avasi pääsyn Ranskan luonnontutkijoiden seuraan. Vanhoillismielisenä pappina Latreille joutui hankalaan asemaan Ranskan vallankumouksen aikana. Hän jätti Pariisin ja joutui myöhemmin vangituksi Bordeaux'ssa. Vuonna 1796 hän julkaisi Brivessä hyönteisluokituksen perusteoksen Précis des caractères génériques des insectes, disposés dans un ordre naturel. Vuonna 1798 hän sai tehtäväkseen vasta perustetun Ranskan luonnonhistorian museon Muséum National d'Histoire Naturellen hyönteiskokoelman järjestämisen. Vuonna 1814 hänestä tuli Ranskan tiedeakatemian jäsen ja 1821 Kunnialegioonan ritari. Hän toimi jonkin aikaa eläintieteen professorina eläinlääketieteellisessä oppilaitoksessa Maisons- Alfortissa Pariisin lähellä. Vuonna 1830 Jean-Baptiste Lamarckin kuoltua hänet nimitettiin luonnonhistorian museoon eläintieteen professoriksi, oppialanaan äyriäiset, hämähäkit ja hyönteiset. Vuonna 1832 hän perusti Ranskan hyönteistieteellisen seuran (Société entomologique de France). Latreille kuvasi suuren määrän uusia niveljalkaislajeja, mutta erityisen merkittävä oli hänen työnsä niiden luokittelemisessa sukuihin ja heimoihin. Häntä pidetään yhtenä modernin hyönteistieteen ja yleisemmin biologisen systematiikan tärkeistä perustajahahmoista. Muun muassa taskurapusuku Latreillia ja heimo Latreilliidae on nimetty hänen kunniakseen. == Teoksia == * Précis des caracteres generiques des insectes, disposes dans un ordre naturel (1796) * Histoire naturelle des reptiles (4 osaa, 1801), osana Buffonin ensyklopedian uutta laitosta. * Histoire naturelle générale et particulière des crustacés et insectes (14 osaa, 1802–1805), osana Buffonin teossarjaa. * Genera crustaceorum et insectorum, secundum ordinem naturalem ut familias disposita (4 osaa, 1806–1809) * Considérations sur l'ordre naturel des animaux composant les classes des crustacés, des arachnides, et des insectes (1810) * Les crustacés, les arachnides, les insectes. Georges Cuvierin teoksessa Le règne animal distribue d'apres son organisation, pour servir de base à l'histoire naturelle des animaux et d'introduction a l'anatomie. * Histoire naturelle et iconographie des insectes coléoptères d'Europe Pariisi (1822) (yhdessä P.F.M.A. Dejeanin kanssa) Verkkoversio, Gallica. * Familles naturelles du règne animal, exposés succinctement et dans un ordre analytique (1825) * Cours d'entomologie (vain 1. osa ilmestyi, 1831) Luokka:Ranskalaiset eläintieteilijät Luokka:Ranskan tiedeakatemian jäsenet Luokka:Vuonna 1762 syntyneet Luokka:Vuonna 1833 kuolleet
Matti Hakkarainen (jääkäri)

Matti Eino Hakkarainen (12. marraskuuta 1893 Nurmes – 25. maaliskuuta 1918 Rautu) oli suomalainen jääkäriluutnantti. Hänen vanhempansa olivat maanviljelijä Tuomas Edvard Hakkarainen ja emäntä Riitta Ahonen. Hakkarainen syntyi Nurmeksessa. Hakkarainen kävi kansakoulun ja toimi kauppa-apulaisena Nurmeksessa ja Savonlinnassa.Suomen jääkärien elämäkerrasto 1938Suomen jääkärien elämäkerrasto 1975 ==Jääkäriaika== Hakkarainen kävi kansakoulun ja toimi kauppa-apulaisena Nurmeksessa ja Savonlinnassa. Hakkarainen liittyi vapaaehtoisena Saksassa sotilaskoulutusta antavaan jääkäripataljoona 27:n 1. komppaniaan 13. tammikuuta 1916. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella. Hakkarainen siirrettiin pataljoonan täydennysjoukkoon 17. joulukuuta 1916, mistä hän palasi takaisin komppaniaansa 23. toukokuuta 1917. Hän otti osaa Polangenin erikoiskursseille vuonna 1917. ==Suomen sisällissota== :Katso myös: Suomen sisällissota Hakkarainen astui Suomen armeijan palvelukseen 11. helmikuuta 1918 luutnantiksi ylennettynä ja saapui Suomeen Vaasaan 25. helmikuuta 1918 jääkärien pääjoukon mukana. Suomen sisällissodassa Hakkarainen sijoitettiin Suomen valkoiseen armeijaan joukkueenjohtajaksi ensin 3. Jääkärirykmentin 8. Jääkäripataljoonaan, mikä kuului myöhemmin 4. Jääkärirykmenttiin ja sen 1. komppaniaan, josta hänet siirrettiin 7. maaliskuuta pataljoonan 2. komppaniaan ja edelleen 25. maaliskuuta 3. komppaniaan, jonka mukana hän kaatui Raudun taistelussa 4. huhtikuuta 1918. Hänet on haudattu Nurmeksen sankarihautaan. == Lähteet == * Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. * Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 ISBN 951-99046-8-9. ===Viitteet=== Luokka:Jääkärit Luokka:Vuonna 1893 syntyneet Luokka:Vuonna 1918 kuolleet
Al Qasim

Al Qasim () on Saudi-Arabian provinssi maan keskiosassa. Provinssin asukasluku oli vuoden 2017 arvion mukaan 1 464 800 ja pinta-ala 58 046 neliökilometriä. Al Qasim on seitsemänneksi asutuin provinssi Jizanin provinssin jälkeen. Provinssin pääkaupunki on Buraidah. == Lähteet == == Aiheesta muualla == Luokka:Saudi-Arabian provinssit
Leo Pusa

Leo Pellervo Pusa (s. 22. maaliskuuta 1947 Sievi) on suomalainen keihäänheittovalmentaja ja entinen keihäänheittäjä. Hän kilpaili olympialaisissa Münchenissä 1972. Oman urheilijauransa jälkeen hän on valmentanut useita huippuheittäjiä, muiden muassa Tapio Korjusta, Aki Parviaista ja Heli Rantasta. == Ura keihäänheittäjänä == Leo Pusa kilpaili keihäänheittäjänä 1960- ja 1970-luvuilla. Hän kilpaili Münchenin olympialaisissa vuonna 1972 jääden karsinnassa ilman tulosta. Seuratasolla hän edusti Pihtiputaan Tuiskua, Espoon Tapioita ja Esbo IF:ää. Kalevan kisoissa hän sijoittui parhaimmillaan neljänneksi vuosina 1971 ja 1972. Ennätyksensä, 82,48 m, hän heitti Äänekoskella vuonna 1972. Viitattu 13.10.2020 == Ura keihäänheittovalmentajana == Oman kilpailu-uransa jälkeen Leo Pusa on toiminut monen suomalaisen keihäänheittäjän valmentajana. Näistä ensimmäisten joukossa olivat Tapio Korjus ja Tiina Lillak. Korjus voitti kultaa Soulin olympialaisissa 1988 Pusan valmennettavana. Hän valmensi myös toista olympiavoittajaa, Heli Rantasta vuoteen 1999 asti. Rantanen voitti Atlantassa 1996. Kimmo Kinnusta hän valmensi vuodesta 1997 hänen uransa päättymiseen asti vuonna 2003. Aki Parviaisen valmentajana Pusa toimi vuosina 2000–2003, jolloin Parviainen otti MM-hopeaa Edmontonissa 2001. Vuosina 2002–2007 hän valmensi Harri Haataista. Vuodesta 2014 lähtien Pusa on valmentanut Lassi Etelätaloa. Ennen Lontoon olympialaisia 2012 Pusa veti yhdessä Kimmo Kinnusen kanssa Keihäs kohti Lontoota 2012 -hanketta. Projektissa oli mukana joukko lupaavia keihäänheittäjiä ja tarkoituksena oli saavuttaa menestystä Lontoon olympialaisissa 2012.Keihäsnuorille 2012-olympiaprojektiLeo Pusa: Toivottavasti nuoret jaksavat tehdä töitä == Lähteet == == Aiheesta muualla == * Luokka:Suomalaiset keihäänheittäjät Luokka:Suomalaiset yleisurheiluvalmentajat Luokka:Vuonna 1947 syntyneet Luokka:Elävät henkilöt
Pyeongseong

Pyeongseong (, hanja 平城市, McCune-Reischauer P’yŏngsŏng) on Korean demokraattisen kansantasavallan Etelä-Pyeonganin maakunnan pääkaupunki. Se sijaitsee sisämaassa maakunnan keskiosassa aivan maan pääkaupungin Pjongjangin pohjoispuolella. Vuoden 2008 väestönlaskennan mukaan Pyeongseongissa oli 284 386 asukasta. ==Maantiede== Pyeongseong sijaitsee Etelä-Pyeonganin maakunnassa Pohjois-Korean pääkaupunki Pjongjangin pohjoispuolella Daedongjoen valuma- alueella. Itse joki virtaa kaupungin itärajaa pitkin. Alueesta noin 53 % on vuoristoa tai metsää. Korkein kohta on 547 metriä merenpinnasta kohoava Chǒngryǒng. Keskimääräinen korkeus alueella on 100–200 metriä. Kukkuloiden ohella kaupunkiin kuuluu kaksi tärkeää tasankoaluetta, Kangdong ja Chasan. Vuoden keskimääräinen lämpötila Pyeongseongissa on 9,7°C. Tammikuun keskilämpötila on -6,6°C ja elokuun 23,9°C. Keskimääräinen vuotuinen sadanta on 1 091 mm. ==Historia== Pyeongseongin kaupunki on perustettu vasta suhteellisen hiljattain. Kim Il-sungin sanotaan määränneen paikan kartoittamisen uudelle tiedekaupungille lähelle pääkaupunkia vuonna 1960. Hänen sanotaan edelleen päätyneen paikan valintaan itse lokakuussa 1964. Kaupungin alue kuului vielä tuolloin Suncheonin kaupunkiin. Uusi kaupunki sai Kim Il-sungilta nimen Pyeongseong, joka voidaan kääntää Pjongjangia suojaavaksi linnoitukseksi. Nimi muodostuu Pjongjangia ja linnoitusta tarkoittavien sanojen ensimmäisistä tavuista 平城. Kaupungista tehtiin myös Etelä-Pyeonganin hallinnollinen keskus. Pyeongseong sai muotonsa tiedekaupunkina, kun sinne perustettiin uusia tutkimusinstituutteja, kuten luonnontieteiden akatemia ja luonnontiedeyliopisto. Laitokset keskittyivät kaupungin eteläosaan. Eteläosasta muodostui samalla muusta kaupungista erottuva selvästi rikkaampi alue. Vuonna 1995 kaupungin eteläosa liitettiin pääkaupunki Pjongjangin alueeseen. Kaupungin alueelle jäi kuitenkin vielä joitakin merkittäviä oppi- ja tutkimuslaitoksia. ==Talous== Maatalous muodostaa kaupungin taloudelle tärkeän osa-alueen. Alueella kasvatetaan esimerkiksi riisiä, maissia, soijapapuja, omenia, persikoita, kaalia ja pinaattia. Kaupungin teollisuus on painottunut etenkin kevyeen teollisuuteen ja päivittäistavaroiden tuotantoon. Kaupungissa on lisäksi myös autoteollisuutta. Pyeongseongissa on edelleen useita merkittäviä oppi- ja tutkimuslaitoksia, kuten esimerkiksi tekninen ja lääketieteellinen yliopisto, taideyliopisto ja mineraalien tutkimuslaitos. Osa kaupungin tutkimuslaitoksista on liitetty ydinvoiman tutkimukseen,sekä Pohjois-Korean kemiallisten aseiden kehitykseen. ==Kulttuuri== Pongninin vuorella kaupungin länsiosassa sijaitsee alun perin vuonna 503 rakennettu Anguk-san buddhalainen temppeli. Temppelin nykyrakennukset ovat peräisin pääosin jälleenrakennuksesta vuonna 1785. Kaupungin pohjoisosassa sijaitsee Paeksongin vallankumouksellinen muistomerkki, ja vuonna 2008 kaupunkiin valmistui Japanin vastaisten itsenäisyystaistelijoiden hautausmaa. == Lähteet == == Aiheesta muualla == Luokka:Pohjois-Korean kaupungit
Wild West C.O.W.-Boys of Moo Mesa

Wild West C.O.W.-Boys of Moo Mesa on yhdysvaltalainen piirrossarja, joka perustuu Ryan Brownin luomaan samannimiseen sarjakuvaan. Sarjan animoinnista vastasi Gunther-Wahl Productions ensimmäisellä tuotantokaudella ja toisen tuotantokauden Ruby-Spears Productions. Sarjaa esitettiin alun perin Yhdysvalloissa ABC:llä vuosien 1992–1994 aikana. Sarja kesti 26 jaksoa kahden tuotantokauden verran. Myöhemmin Toon Disney esitti sarjan uusintoja huhtikuusta 1998 aina huhtikuun 2001 asti. ==Tarina== Eräänä päivänä komeetta putosi maaplaneetalle ja törmäsi preerialle, jonka seurauksena kaikki hylätyt eläimet, kuten lehmät, härät, siat ja niin edelleen muuttuivat mutanteiksi, joilla oli ihmismäisiä piirteitä. Pian nämä kaikki hybridit perustivat oman yhteiskunnan ja asutukset. Tarina kertoo kolmesta karjapaimenesta, jotka ylläpitävät lakia Moo Mesa alueella, kun lainsuojattomat olivat liian hankalia Cow Townin pormestari Bulloneylle ja sheriffi Terribullille. Tämän seurauksena he saivat apua ryhmältä nimeltä C.O.W. Boys (Code of the West), jota johtaa Moe Montana apunaan vahva ja hiljainen Dakota Dude, sekä Cowlorado Kid. ==Äänirooleissa== ==Aiheesta muualla== * Retrojunk * TV.com Luokka:1990-luvun piirrossarjat Luokka:Yhdysvaltalaiset televisiosarjat Luokka:Lastenohjelmat Luokka:Mirage Studios
SD Ponferradina

Sociedad Deportiva Ponferradina on espanjalainen jalkapalloseura Ponferradasta Kastilia ja Leónin alueelta. Seura perustettiin vuonna 1922, ja sen edustusjoukkue pelaa Espanjan kolmanneksi korkeimmalla sarjatasolla Primera Federaciónissa. Suurimman osan historiastaan – kaikkiaan 46 kautta – Ponferradina on pelannut Tercera Divisiónissa, joka on kaudesta 1977–1978 lähtien ollut Espanjan neljänneksi korkein sarjataso. Parhaimmillaan se on pelannut toiseksi korkeimmalla sarjatasolla Segunda Divisiónissa kausilla 2006–2007 ja 2010–2011. == Saavutukset == * Segunda División B:n lohkovoitto: 2005, 2008, 2010 * Tercera Divisiónin lohkovoitto: 1958, 1966, 1987 == Lähteet == == Aiheesta muualla == * SD Ponferradinan sivusto Ponferradina Luokka:Leónin maakunta
Johan Friedrich Hackman

Johan Friedrich Hackman (1755–1807) oli suomalainen yritysjohtaja, joka muutti Bremenistä Viipuriin noin 1780 ja perusti 1790 kauppaliikkeen, josta 1816 tuli Hackman & Co. Hänen leskensä Marie Hackman hoiti liikettä miehensä kuoleman jälkeen.Otavan Iso tietosanakirja, osa 3, p. 262. Otava 1968. == Katso myös == * Hackman (suku) * Iittalagroup * Hackman ==Lähteet== Luokka:Suomalaiset yritysjohtajat Luokka:Vuonna 1755 syntyneet Luokka:Vuonna 1807 kuolleet
Syed Ali

Syed Mushtaq Ali (10. heinäkuuta 1942 – 2. maaliskuuta 2010 Bhopal) oli intialainen maahockeypelaaja ja olympiamitalisti. Hän oli mukana Intian kultaa voittaneessa joukkueessa Tokion olympialaisissa 1964. ==Lähteet== Luokka:Intialaiset maahockeypelaajat Luokka:Intialaiset olympiavoittajat Luokka:Vuonna 1942 syntyneet Luokka:Vuonna 2010 kuolleet
Eritrean jalkapallomaajoukkue

Eritrean jalkapallomaajoukkue edustaa Eritreaa kansainvälisissä jalkapallo- otteluissa. Joukkuetta hallinnoi Eritrean kansallinen jalkapalloliitto. Kansainvälisen jalkapalloliitto FIFA:n 211 jäsenestä Eritrea oli vuonna 2024 ainoa sijoittamaton joukkue jalkapallon maailmanrankingissa. Eritrea on suurelta osin vetäytynyt kansainvälisestä kilpailutoiminnasta osaltaan koska maan jalkapallomaajoukkueiden pelaajat ovat säännöllisesti käyttäneet vierasotteluita tilaisuutena paeta suljetusta ja autoritäärisesti hallitusta maasta. Vuoden 2006 jälkeen ainakin 89 pelaajaa on paennut maasta vierasotteluiden aikana. Loikkauksia ei ole estänyt edes matkustavilta maajoukkuepelaajilta vaadittu huomattava 100 000 Eritrean nakfan suuruinen takuusumma. == Maailmanmestaruuskilpailut == * 1930 - 1998: Ei osallistunut karsintoihin * 2002: ei selvinnyt karsinnoista: * 2006: ei selvinnyt karsinnoista: * 2010: vetäytyi karsinnoista == Afrikan-mestaruuskilpailut == * 1957 - 1998: Ei osallistunut karsintoihin * 2000: Ei selvinnyt karsinnoista * 2002: Ei selvinnyt karsinnoista * 2004: Ei selvinnyt karsinnoista: * 2006: Ei selvinnyt karsinnoista: * 2008: Ei selvinnyt karsinnoista: ==Lähteet== Luokka:Eritrean jalkapallo Luokka:Jalkapallomaajoukkueet
Maailman avaruusviikko

Maailman avaruusviikko on YK:n ja World Space Week Associationin vuosittain 4.–10. lokakuuta järjestämä viikko, jonka tarkoituksena on ”juhlistaa vuosittain kansainvälisellä tasolla avaruustieteen ja -teknologian myötävaikutusta ihmisten olojen parantamiseen”. Viikon julisti avaruusviikoksi YK:n yleiskokous vuonna 1999. Viikko alkaa Sputnik 1:n laukaisun vuosipäivästä, ja päättyy ulkoavaruussopimuksen allekirjoittamisen vuosipäivään. == Aiheesta muualla == * Celebrations for World Space Week * World Space Week website * Ursan avaruusviikko-sivu Luokka:Avaruustoiminta Luokka:Kansainväliset vuosipäivät
Walter Graf

Walter Andreas Graf (3. maaliskuuta 1937 Zürich – 2. helmikuuta 2021 Lausanne) oli sveitsiläinen rattikelkkailija. Hän voitti pronssia Grenoblen olympialaisista 1968 neljän miehen kelkasta Jean Wickin, Hans Candrianin ja Willi Hoffmannin kanssa. ==Lähteet== Luokka:Sveitsiläiset rattikelkkailijat Luokka:Sveitsiläiset olympiamitalistit Luokka:Vuonna 1937 syntyneet Luokka:Vuonna 2021 kuolleet
Willie Adler

William M. Adler (s. 26. tammikuuta 1976) on yhdysvaltalainen kitaristi yhtyeessä Lamb of God. Hänen isoveljensä Chris soitti samassa yhtyeessä. Luokka:Yhdysvaltalaiset kitaristit Luokka:Vuonna 1976 syntyneet Luokka:Elävät henkilöt
Ruslana Koršunova

Ruslana Koršunova (; 2. heinäkuuta 1987 Alma-Ata – 28. kesäkuuta 2008 New York) oli kazakstanilainen, etnisesti venäläinen malli.Fashion Model Directory Models 1:n Debbie Jones "löysi" Koršunovan vuonna 2003.Vogue.com Nuori malli ennätti lyhyestä elämästään huolimatta menestyä kansainvälisellä uralla. Hän muun muassa esiintyi Vogue-lehden kannessa.Iltalehti: Huippumalli putosi kuolemaan Hän hyppäsi asuntonsa ikkunasta 9. kerroksesta Manhattanilla ollessaan vain 20-vuotias.FOXNews.comNewsday.com Ystävän mukaan kuolema tuli täytenä yllätyksenä.New York Post Internetissä levisi salaliittoteorioita, joiden mukaan kuolema johtui Venäjän mafiasta. == Lähteet == Luokka:Venäläiset mallit Luokka:Itsemurhan tehneet Luokka:Kazakstanilaiset mallit Luokka:Vuonna 1987 syntyneet Luokka:Vuonna 2008 kuolleet
Yasmin Le Bon

Yasmin Le Bon, o.s. Parvaneh (s. 29. lokakuuta 1964) on brittiläinen malli. Hän syntyi Oxfordissa iranilaiselle isälle ja englantilaiselle äidille. Le Bon meni vuonna 1985 naimisiin laulaja Simon Le Bonin kanssa. Parilla on kolme lasta. Le Bon on jatkanut nuorena aloittamaansa kansainvälistä mallin uraa yli 40-vuotiaaksi.Yasmin Le Bon == Lähteet == == Aiheesta muualla == * Fashion Model Directory Luokka:Brittiläiset mallit Luokka:Vuonna 1964 syntyneet Luokka:Elävät henkilöt
Nadja Auermann

Nadja Auermann (s. 19. maaliskuuta 1971) on saksalainen malli. Hän esiintyi jo varhaisella urallaan mm. Harper’s Bazaar - sekä Vogue-lehdissä ja Benettonin mainoksissa. Auermannin keskeiset tunnusmerkit ovat erittäin pitkät sääret. Malli on toiminut myös näyttelijänä niin elokuvissa kuin televisiossakin. Auermann oli vuosina 1998–2005 naimisissa näyttelijä Wolfram Grandezkan kanssa. Hänelle myönnettiin vuoden 2004 Women's World Awards -tapahtumassa World Style Award. == Aiheesta muualla == * Fashion Model Directory Luokka:Saksalaiset mallit Luokka:Vuonna 1971 syntyneet Luokka:Elävät henkilöt
Linda Vojtova

Linda Vojtova (s. 22. kesäkuuta 1985) on tšekkiläinen malli. Voitettuaan Elite Model Lookin vuonna 2000 hän on luonut laajan kansainvälisen uran. Vojtova syntyi ja opiskeli Prahassa. Hänellä on isoveli Martin. Isä on opettaja ja äiti juristi. == Aiheesta muualla == * Viralliset sivut * Fashion Model Directory Luokka:Tšekkiläiset mallit Luokka:Vuonna 1985 syntyneet Luokka:Elävät henkilöt
Ariane Hingst

Ariane Hingst (s. 25. heinäkuuta 1979 Berliini) on saksalainen jalkapalloilija, joka pelaa sekä hyökkääjän että keskikenttäpelaajan paikalla. Hän on pelannut maajoukkueessa vuodesta 1996 lähtien 174 ottelua ja tehnyt kymmenen maalia. Hän on kuulunut vuosina 2003 ja 2007 maailmanmestaruuden, vuosina 1997, 2001, 2005 ja 2009 Euroopan-mestaruuden sekä vuosina 2000, 2004 ja 2008 olympiapronssia voittaneeseen Saksan joukkueeseen. Ammattilaisurallaan Hingst edusti 1. FFC Turbine Potsdamia kymmenen vuoden ajan (1997–2007). Hän kävi välillä pelaamassa Ruotsissa Djurgårdens IF:n joukkueessa mutta edusti kotimaassaan viimeksi 1. FFC Frankfurtia. Nykyään hän pelaa Australiassa. == Lähteet == * Luokka:Saksalaiset jalkapalloilijat Luokka:Saksalaiset olympiamitalistit Luokka:Vuonna 1979 syntyneet Luokka:Elävät henkilöt
Thomas Arnold

Thomas Alfred Arnold (5. huhtikuuta 1901 – 5. heinäkuuta 1986) oli brittiläinen rattikelkkailija, joka kilpaili 1920-luvun alkupuolella. Vuoden 1924 talviolympialaisissa Arnold voitti hopeaa neljän miehen kelkasta ajalla 5.48,83 yhdessä Ralph Broomen, Alexander Richardsonin ja Rodney Soherin kanssa.Thomas Arnold Olympics-sivustollaViitattu 16.7.2023 Thomasin muista elämän vaiheista tiedetään vain vähän, mutta oli ryhmän nuorin jäsen olleessaan 22-vuotias sekä kisojen aikaan hän toimi luutnanttina Britannian armeijassa. ==Lähteet== Luokka:Brittiläiset rattikelkkailijat Luokka:Brittiläiset olympiamitalistit Luokka:Vuonna 1901 syntyneet Luokka:Vuonna 1986 kuolleet
Youssef Mohamad

Youssef Wasef Mohamad (; s. 1. heinäkuuta 1980 Beirut) on libanonilainen jalkapallopuolustaja. Mohamadin ammattilaisseuroina olivat kotimaassa Safa Sporting Club ja Olympic Beirut. Saksaan lähdettyään hän on pelannut SC Freiburgissa ja 1. FC Kölnissä. Hän kuuluu Libanonin maajoukkueeseen. Luokka:Libanonilaiset jalkapalloilijat Luokka:Vuonna 1980 syntyneet Luokka:Elävät henkilöt
Khione (Boreaan tytär)

Khione (, ) oli kreikkalaisessa mytologiassa luminymfi ja Boreaan, pohjoistuulen, ja Oreithyian tytär.Apollodoros: Bibliotheke ('Kirjasto') 3.15.2 (engl. käännös) Khione oli yhteydessä Poseidonin kanssa ja synnytti tälle salaa Eumolpoksen. Pelätessään isänsä reaktiota hän tämän tietämättä heitti lapsensa syvään mereen. Poseidon kuitenkin pelasti Eumolpoksen ja antoi tämän tyttärelleen kasvatettavaksi Etiopiassa. Eumolpoksesta tuli eumolpidien, Eleusian mysteerejä johtavan pappissuvun kantaisä.Apollodoros: Bibliotheke ('Kirjasto') 3.15.4 (engl. käännös)Pausanias: Periegesis tes Hellados ('Kreikan kuvaus') 1.38.2 (engl. käännös) == Lähteet == Luokka:Nymfit
Milivoje Novakovič

Milivoje Novakovič (s. 18. toukokuuta 1979) on slovenialainen jalkapalloilija, joka pelaa hyökkääjänä. Hän edustaa saksalaista 1. FC Köln -seuraa, johon hänet myytiin vuonna 2006. Kansainvälisissä otteluissa Novakovič on pelannut Slovenian maajoukkueen jäsenenä. == Lähteet == Luokka:Slovenialaiset jalkapalloilijat Luokka:Vuonna 1979 syntyneet Luokka:Elävät henkilöt
Alfred Neveu

Alfred Neveu (24. joulukuuta 1890 – 20. toukokuuta 1975) oli sveitsiläinen rattikelkkailija, joka kilpaili 1920-luvun alkupuolella. Vuoden 1924 talviolympialaisissa Neveu voitti kultaa nelimiehiskelkkailussa ajalla 5.45,54 yhdessä Eduard Scherrerin, Alfred Schläppin, ja Heinrich Schläppin kanssa.Alfred Neveu Olympics-sivustolla Viitattu 16.7.2023 Rattikelkan ulkopuolella hän oli myös aktiivinen voimistelussa ja ammunnassa. Hän oli mukana molempien urheilulajien johtotehtävissä kotimaassaan Leysinin kunnassa. Lisäksi hän oli mukana politiikassa ja toimi yli 25 vuotta kunnanvaltuutettuna. ==Lähteet== Luokka:Sveitsiläiset olympiavoittajat Luokka:Sveitsiläiset rattikelkkailijat Luokka:Vuonna 1890 syntyneet Luokka:Vuonna 1975 kuolleet
Arjan Beqaj

Arjan Beqaj (s. 25. elokuuta 1975 Prizren) on kosovolainen jalkapallomaalivahti. Hän on edustanut kansainvälisissä otteluissa Albaniaa. Hänen ammattilaisseuroinaan ovat olleet KF Partizani Tirana, OFI Kreeta, Ionikos FC ja Anorthosis Famagusta FC. == Lähteet == Luokka:Albanialaiset jalkapallomaalivahdit Luokka:Kosovolaiset jalkapallomaalivahdit Luokka:Vuonna 1975 syntyneet Luokka:Elävät henkilöt
Jalkapallon Euroopan-mestaruuskilpailut 1976

Jalkapallon Euroopan-mestaruuskilpailut 1976 olivat järjestyksessään viidennet jalkapallon Euroopan-mestaruuskilpailut. Lopputurnaus järjestettiin Jugoslaviassa 16. – 20. kesäkuuta 1976. Siihen osallistui karsintojen kautta aiempien EM-kilpailujen tapaan neljä joukkuetta. Kisojen ohjelmassa oli vain neljä ottelua: välierät, pronssi- ja loppuottelu. Lopputurnaukseen selviytyivät Tšekkoslovakia, Saksan liittotasavalta, Jugoslavia ja Hollanti. Edellisten MM-kisojen finalistit Saksa ja Alankomaat olivat mestarisuosikkeja, mutta lopputurnauksen kaikki ottelut menivät jatkoajalle. Tšekkoslovakia otti välierässään Alankomaat vastaan ohjat jo ensimmäisellä puoliajalla Anton Ondrušin maalilla. Varsinainen peliaika päättyi 1–1, mutta jatkoajalla Tšekkoslovakia eteni finaaliin voitettuaan lopulta 3–1. Toisessa välierässä Saksan liittotasavalta oli vaikeuksissa isäntämaa Jugoslaviaa vastaan. Jugoslavia johti ensimmäisen puoliajan jälkeen 2–0, mutta Saksa nousi Heinz Flohen ja Dieter Müllerin maaleilla väkisin tasoihin. Jatkoajalla Dieter Müller teki vielä kaksi maalia, ja Saksa selviytyi finaaliin maalein 4–2. Pronssiottelussa Alankomaat voitti Jugoslavian 3–2. Belgradissa pelattu loppuottelu eteni aina rangaistuspotkukilpailuun saakka. Ottelun alussa Tšekkoslovakia siirtyi nopeasti 2-0 johtoon Saksaa vastaan Svehlikin ja Karol Dobiaksen maaleilla. Dieter Müller kavensi hetkeä myöhemmin tekemällä Saksan avausmaalin, ja varsinaisen peliajan viime hetkillä Bernd Hölzenbein tasoitti puskemalla kulmapotkusta lukemiksi 2–2. Jatkoaikakaan ei tuonut ratkaisua, joten ensimmäistä kertaa arvokisojen mestaruus ratkaistiin rangaistuspotkukilpailussa. Siinä molempien joukkueiden ensimmäiset laukojat onnistuivat, mutta Saksan neljäs vetäjä Uli Hoeness ampui selvästi maalin yli. Seuraavana vuorossa ollut Tšekkoslovakian viides laukoja Antonín Panenka saattaisi ratkaista mestaruuden. Vauhtia ottaessaan hän harhautti Saksan maalivahti Sepp Maierin aavistamaan oikealle puolelleen, minkä jälkeen hän kevyesti nosti pallon roikkuna heittäytyvän maalivahdin yli maaliin. Rangaistuspotku oli ensimmäinen laatuaan kansainvälisillä kentillä ja tuli kuuluisaksi. Vastaavanlaista rangaistupotkua kutsutaan edelleen nimellä "panenka". Rangaistupotkulla Antonín Panenka ratkaisi maalleen Euroopan- mestaruuden. == Stadionit == *Stadion Crvena Zvezda, Belgrad – kapasiteetti 54 000 *Stadion Maksimir, Zagreb – kapasiteetti 45 000 == Välierät == == Pronssiottelu == == Loppuottelu == Vuoden 1976 Euroopan-mestaruuskilpailuiden voittaja: Tšekkoslovakia Ensimmäinen mestaruus == Parhaat maalintekijät == 4 maalia: * Dieter Müller 2 maalia: * Ruud Geels * Dragan Džajić 1976 Euroopan-mestaruuskilpailut 1976 Euroopan-mestaruuskilpailut
Biola-yliopisto

Biola-yliopisto on yksityinen evankeliskristillinen yliopisto La Miradassa, lähellä Los Angelesia. Biola tulee alun perin sanoista Bible Institute Of Los Angeles. Yliopisto on taustaltaan yhteiskristillinen, ja se toimii yhteistyössä eri tunnustuskuntia yhdistävänä tekijänä. Kristillisyys on mukana kaikessa yliopiston opetuksessa, ja henkilökunnan on vannottava uskovansa Jeesukseen Kristukseen. Koulun tavoitteena on valmistaa sen opiskelijat levittämään evankeliumia. ==Historia== Biola-yliopiston perusti vuonna 1908 hyväntekeväisyyden harrastaja ja liikemies Lyman Stewart nimellä Bible Institute of Los Angeles. Sen nimettiin Biola Collegeksi vuonna 1949 ja Biola Universityksi vuonna 1981. 1900-luvun alussa oppilaitos julkaisi sarjan pamflettejä nimellä "Fundamentals", ja niistä tuli fundamentalistisen liikkeen periaatteet. Pamfletit oli suunnattu Raamatun arvovaltaa heikentäviä voimia, kuten darvinismia ja protestantteja vastaan. 1990-luvulta alkaen Biolassa on panostettu voimakkaasti elokuva-alan koulutukseen. ==Tiedekunnat== *Kauppatieteet (Crowell School of Business) *Psykologia (Rosemead School of Psychology) *Kasvatustieteet *Teologia (Talbot School of Theology) *Humanistis-luonnontieteellinen *Intercultural studies (entinen lähetystyö) * Viestintä == Lähteet == ==Aiheesta muualla== Luokka:Yhdysvaltalaiset kristilliset oppilaitokset Luokka:Los Angelesin piirikunnan yliopistot ja korkeakoulut
Mortimer Hiiri

Mortimer Hiiri, joskus nimellä Kalevi Kirkonrotta () on Disneyn luoma piirroshahmo, joka on esiintynyt ainakin Mikin klubissa ja Klassisissa piirretyissä. Mortimer otettiin käyttöön vuonna 1936 Mikki Hiiren kilpailijaksi lyhyessä jaksossa, Mikin kilpailija. Mortimer ja Mikki kilpailevat yleensä siitä kumpi saa viedä Minni Hiiren ensin treffeille. Nykyään Mortimer Hiiri esiintyy myös opettavaisessa lastenohjelmassa Mikki Hiiren kerhotalo ja on esiintynyt myös Mikin Klubi -televisiosarjassa. Luokka:Disneyn hahmot Luokka:Kuvitteelliset hiiret ja rotat en:Mickey Mouse universe#Mortimer Mouse
Nuffield Bray

Nuffield Bray -traktorit ovat Bray Industries of Feltham Ltd -yhtiön rakentamia nelivetoisia Nuffield -traktoreita. Bray Industries of Felthamin osti lopulta Matbro, joka on tunnettu muun muassa kurottajistaan. Bray valmisti alun perin kauhakuormaajia, joiden voimansiirtokomponentteja käytettiin hyödyksi, kun Nuffieldeja muutettiin nelivetoisiksi. Näitä tehtiin vuosina 1964-1969 eri lähteistä riippuen noin 150-300 kpl. Ensin mallina oli Nuffield 10/60, joita Suomeen on tuotu kymmenkunta, ja myöhemmin 4/65 mallista tehtynä, joita Suomeen on tuotu vain muutama. Vain muutamia kymmeniä Nuffield Bray traktoreita on säilynyt näihin päiviin asti, siksi traktori on erittäin harvinainen ja haluttu keräilykohde ympäri maailman. Bray muutti myös Leyland- traktoreita nelivetoisiksi. Luokka:Nuffield
Nuffield 4WD

Nuffield 4WD oli nelivetoinen Nuffield -traktori, ns. Cantatore -neliveto, joita on säilynyt ajokuntoisena vain muutama. Suomessa Kesko rakensi näitä noin 150 kappaletta. Osat toimitti italialainen Vittorio Cantatore, joka oli Italian Nuffield -maahantuoja ja myös Nuffield -traktoreiden paikallinen kehittelijä. Luokka:Nuffield
Fox Kids

Fox Kids oli yhdysvaltalainen kaapelitelevisio- ja satelliittikanava, joka toimi vuosien 1990–2002 aikana. Se oli News Corporationin ja Saban Entertainmentin omistuksessa ollut kanava, joka esitti ohjelmia Yhdysvalloissa arkisin ja lauantaisin.Murdoch parts with the Power Rangers and the preacher man The Independent 28.7.2001 Viitattu 26.1.2011 Fox Kids lopetti toimintansa vuonna 2002, kun FOX myi rahapulassa olleet Fox Family- ja Fox Kids -kanavat The Walt Disney Companylle. Myöhemmin vuonna 2002 FOX myi myös lauantaiaamuksi varatut esitysajat 4Kids Entertainmentin 4Kids TV:lle. ==Ohjelmistoa== Skandinaviassa esitettyjä ohjelmia: * Black Hole High * Braceface * Digimon * Gadget & Gadgetinis * Goosebumps * Hämähäkkimies * Lelumaan Niksu * Aladdin * Pieni merenneito * Karhuherra Paddington * Life with Louie * Maalaishiiri ja kaupunkilaishiiri * Mighty Morphin Power Rangers * Magian Mestari * Medabots * NASCAR Racers * Oggi ja torakat * Pokémon * Power Rangers * Space Goofs * Tarkastaja Gadget * Three Friends and Jerry * The Tick * Tikun ja Takun pelastuspartio * Tikun ja Takun pelastuspartio * Teini-ikäiset mutanttininjakilpikonnat * Tutenstein * UBOS Loitsukirja * My Little Pony: Ystävyyden taikaa * Ville Vallaton ==Lähteet== Luokka:Yhdysvaltalaiset televisiokanavat Luokka:Lastenkanavat Luokka:Vuonna 1990 perustetut televisiokanavat Luokka:Vuonna 2002 lakkautetut televisiokanavat nn:FOX Kids